**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA U PRVOM POLUGODIŠTU 2021. GODINE**

Hrvatski sabor je sukladno članku 41. Zakona o izvršavanju Državnog proračuna Republike Hrvatske za 2021. godinu (Narodne novine, broj 135/2020 i 69/202) ovlastio Ministarstvo financija Republike Hrvatske da se u ime Republike Hrvatske može zadužiti na domaćem i inozemnom tržištu novca i kapitala do ukupnog iznosa od 42.377.579.838,00 kuna.

1. ***Obveznice uz plasman na domaćem tržištu kapitala***

Republika Hrvatska zastupana po Ministarstvu financija je 30. lipnja 2021. godine donijela odluku o izdanju obveznica uz plasman na domaćem tržištu kapitala u iznosu od 9 milijardi kuna. Obveznice su izdane po cijeni 99,774% nominalnog iznosa. Uplata po ovim obveznicama će biti 5. srpnja 2021. godine, a dospijeće obveznica je 5. srpnja 2028. godine. Kamatni kupon je nepromjenjiv i iznosi 0,50%, a isplaćivat će se polugodišnje. Sredstva ostvarena ovim zaduženjem koristiti će se, između ostalog, za otplatu iznosa 6 milijardi kuna obveznica koje dospijevaju 8. srpnja 2021. godine. Ova petogodišnja obveznica izdana je u srpnju 2016. godine uz nepromjenjivi kamatni kupon 2,75% godišnje.

*Tablica 1. Pregled aktivnih domaćih obveznica Republike Hrvatske, 30. lipnja 2021.*



*Izvor: Ministarstvo financija*

U tablici 1. dan je prikaz aktivnih obveznica na dan 30. lipnja 2021. godine izdanih na domaćem tržištu kapitala. Uz svaku pojedinačnu seriju obveznice naznačen je datum izdavanja, valuta i iznos izdanja te godišnja kamatna stopa i datum dospijeća otplate.

1. ***Euroobveznice na međunarodnom tržištu***

Republika Hrvatska je u ožujku uspješno realizirala izdanje dvije tranše euroobveznica na međunarodnom financijskom tržištu i to dvanaestogodišnjih i dvadesetogodišnjih obveznica**.** Obveznice u iznosu 1 milijarde eura su izdane po cijeni od 98,538% nominalnog iznosa uz nepromjenjivi kamatni kupon od 1,125%godišnje, što čini prinos do dospijeća od 1,257%. Obveznice su uplaćene 4. ožujka 2021., a datum dospijeća obveznica je 4. ožujka 2033. Obveznice u iznosu 1 milijarde eura su izdane po cijeni od 99,366% nominalnog iznosa uz nepromjenjivi kamatni kupon od 1,75%godišnje, što čini prinos do dospijeća od 1,788%. Obveznice su uplaćene 4. ožujka 2021., a datum dospijeća obveznica je 4. ožujka 2041.

Sredstva prikupljena ovim izdanjem iskoristila su se, između ostalog, za refinanciranje eurobveznica Republike Hrvatske u iznosu od 1,5 milijarde dolara koje su dospjele u 24. ožujka 2021. godine. Ova desetogodišnja dolarska obveznica izdana je u ožujku 2011. godine uz nepromjenjivi kamatni kupon 6,375% godišnje. S obzirom na niske kuponske stope ostvarene novim izdanjima bit će ostvarene značajne uštede u smislu troška kamata od preko 160 milijuna kuna na godišnjoj razini na iznos refinanciranja.

U tablici 2. dan je prikaz aktivnih obveznica izdanih na međunarodnom tržištu s naznačenim datumom izdavanja, valutom i iznosom izdanja te kamatnom stopom i datumom dospijeća otplate. Zbog potrebe otklanjanja valutnog rizika izdane su dvije valutne swap transakcije dolarskih obveznica, čime se izdane dolarske obveznice i pripadajuće kamate po unaprijed fiksiranom omjeru USD/EUR prebacuju u eurske obveze.

*Tablica 2. Pregled aktivnih međunarodnih obveznica Republike Hrvatske, 30. lipnja 2021.*



*Izvor: Ministarstvo financija*

1. ***Zaduživanje na domaćem tržištu putem dugoročnih kredita***
* Kredit u iznosu od 3.000.000.000,00 kuna

Radi izvršenja izdataka utvrđenih Zakonom o izvršavanju Državnog proračuna, Republika Hrvatska se u lipnju zadužila na domaćem financijskom tržištu u iznosu 3 milijarde kuna uz fiksnu kamatnu stopu 0,298% godišnje. Glavnica će se otplatiti jednokratno 31. srpnja 2026.

* Kredit u iznosu od 2.000.000.000,00 kuna

U istom mjesecu Republika Hrvatska se zadužila na domaćem financijskom tržištu u iznosu 2 milijarde kuna, uz fiksnu kamatnu stopu 0,198% godišnje. Glavnica će se otplaćivati u jednakim polugodišnjim ratama od kojih prva dospijeva 31. prosinca 2021., a posljednja 30. lipnja 2026.

1. ***Zaduživanje putem izdavanja trezorskih zapisa***

Ministarstvo financija provodi aukcije trezorskih zapisa u skladu s *Pravilima i uvjetima aukcija trezorskih zapisa*, koristeći se elektroničkim aukcijskim sustavom Bloomberg (BAS).

U prvoj polovici 2021. godine održano je 10 aukcija trezorskih zapisa na kojima je bilo ukupno 11 izdanja, od čega 9 kunskih izdanja, 1 izdanje trezorskih zapisa izraženih u eurima a plativih u kunama te 1 izdanje FX trezorskih zapisa (plativi u eurima). Kod kunskih izdanja trezorskih zapisa 1 izdanje je bilo s rokom dospijeća od 182 dana te 8 izdanja s rokom od 364 dana.

Struktura i iznos upisanih trezorskih zapisa na dan 30. lipnja 2021. prikazani su u tablici 3.

*Tablica 3. Struktura trezorskih zapisa, 30. lipnja 2021.*



*Izvor: Ministarstvo financija*

Kamatne stope na trezorske zapise u kunama potkraj lipnja 2021. godine s rokom dospijeća od 364 dana iznosile su 0,02 posto, a s rokom dospijeća od 182 dana iznosile su 0,00 posto. Kamatne stope na trezorske zapise s valutnom klauzulom s rokom dospijeća od 364 dana iznosile su -0,05 posto, a toliko su iznosile i kamatna stopa na euro FX trezorske zapise s rokom dospijeća od 364 dana.

U 2021. godini na aukcijama trezorskih zapisa izdano je ukupno 10,795 milijardi kuna, 11 milijuna eura (plativih u kunama) te 1,2 milijardi eura FX trezorskih zapisa (plativo u eurima). Istodobno je iskupljeno 10,444 milijardi kuna, 12 milijuna eura (plativih u kunama) te 1,035 milijardi eura FX trezorskih zapisa (plativo u eurima). Stanje ukupno upisanih trezorskih zapisa u nominalnom iznosu povećalo se s 23,087 milijarde kuna koliko je iznosilo potkraj 2020. godine na 24,611 milijardi kuna, koliko je iznosilo potkraj lipnja 2021. godine. U tablici 4. prikazani su primici i izdaci po svakoj aukciji trezorskih zapisa tijekom prvih šest mjeseci 2021. godine.

*Tablica 4. Primici i izdaci po trezorskim zapisima do 30. lipnja 2021.*



*Izvor: Ministarstvo financija*

1. ***Zaduživanje putem kratkoročnih kredita***

U prvoj polovici 2021. godine nije bilo potrebe za zaduživanjem putem kratkoročnih kredita.

1. **Zaduživanje proračunskih korisnika državnog proračuna**

T*ablica 5. Pregled zaduživanja proračunskih korisnika državnog proračuna*



**PREGLED OBVEZA KOJE JE U IME REPUBLIKE HRVATKE UGOVORILO ILI PREUZELO MINISTARSTVO FINANCIJA**

U tablici 6. prikazan je detaljan analitički pregled svih zaduženja koje je u ime Republike Hrvatske ugovorilo ili preuzelo Ministarstvo financija. Prikazano je stanje svake pojedinačne obveze na dan 31.12.2020. i 30.6.2021. s naznačenom kamatnom stopom i datumom dospijeća.